অবতরণের সময় প্রবল ঝাঁকুনি, নেপালে রানওয়ে থেকে ছিটকে গেল বিমান

ওয়েবডেস্ক-  নেপালে (Nepal) ভয়াবহ বিমান দুর্ঘটনা। অবতরণের সময় রানওয়ে (Runway) থেকে পিছলে গেল (Skids) যাত্রীবোঝাই বিমান (Passenger Plane)। আগুন ধরে যায়। বরাতজোড়ে রক্ষা পেয়েছেন ৫১ জন যাত্রী সহ চারজন ক্রু মেম্বার। শুক্রবার রাত ৯ টা নাগাদ বুদ্ধ এয়ার সংস্থার একটি বিমান ভদ্রপুর বিমানবন্দর থেকে পিছলে যায়। সব যাত্রীদের নিরাপদে উদ্ধার করা হয়েছে।

বিমানের ক্যাপ্টেন ছিলেন শৈলেশ লিম্বু। কাঠমান্ডু ভদ্রপুর (Kathmandu Bhadrapur) রুটে এটি ছিল দিনের শেষ উড়ান। শুক্রবার রাত ৮.২৩ মিনিটে কাঠমান্ডুর আন্তর্জাতিক বিমানবন্দর থেকে এটি টেক অফ করে ও রাত ৯.০৮ মিনিটে ভদ্রপুরে অবতরণ করে। সেই আচমকায় রানওয়ে থেকে ছিটকে যায় বিমানটি। রানওয়ে থেকে ২০০ মিটার দূরে ছিটকে যায় উড়ানটি।

আরও পড়ুন- ভয়ে কাঁটা পাকিস্তান! ইজরায়েল থেকে ভয়ঙ্কর ক্ষেপণাস্ত্র কিনছে ভারত

রাত ৯ টার সময় ভদ্রপুরে অবতরণের কথা ছিল। রানওয়ের নামার সময় প্রবল ঝাঁকুনি, তার পরেই এই বিমানটির চাকা পিছলে যায়। রানওয়েতে সঠিকভাবে নামা সম্ভব হয়নি। ছিটকে গিয়ে সেটি খালের দিকে চলে যায় বিমানটি। খালের একদম ধারে এসে বিমানটি থেমে যায়, ফলে বড় দুর্ঘটনা এড়ানো গেছে। খবর পাওয়া মাত্রই বিশেষ উদ্ধারকারী একটি দল কাঠমান্ডু থেকে ভদ্রপুর রওনা দেয়। সকলকে সুস্থ অবস্থায় উদ্ধার করা হয়েছে। কারও কোনও ক্ষতি হয়নি বলেই জানিয়েছে বিমান সংস্থা।

বুদ্ধ এয়ারের তরফ এক বিবৃতিতে জানানো হয়, এই দুর্ঘটনার জেরে অন্য বিমান চলাচলে প্রভাব পড়েনি। কেন এই দুর্ঘটনা তা খতিয়ে দেখা হচ্ছে। পরীক্ষা করা হবে বিমানটিকেও।